hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en hu zh hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Hans Zimmer koncert Budapest Arénában!
Írta: MoziNéző | 2015,nov,6 | Filmhírek | 0 |
Hans Zimmer először indul turnéra szimfonikus zenekarral és kórussal, hogy az élő zene élményét megadhassa rajongóinak. Budapest része ennek az egyedülálló koncertsorozatnak, korunk legsikeresebb filmzeneszerzője 2016. május 11-én lép  színpadra a BudapestArénában!
A német származású zeneszerzőt Hollywood egyik nagy újítójának tartják, bár első nemzetközi sikerét még popzenészként aratta, a The Buggles tagjaként. A csapat Video Killed the Radio Star című dala nem csupán világsláger volt, de jelezve a zeneipar új korszakát, ezzel a videóval kezdte meg sugárzását az MTV is.
Zimmer először Londonban lépett be a film világába, az ismert komponistával, Stanley Myers-szel közös munkájával, amit Az én kis mosodám című filmben hallhatunk. Hamarosan szólóban is egyre sikeresebb szerzőnek számított, főként újító, a régi és az új zenei irányzatokat, valamint technikákat kombináló stílusával. Napjainkban őt tartják  az elektronikus zenét nagyzenekari műbe integrálás atyjának.
Karrierjében 1988 jelentette a fordulópontot, amikor felkérték a Rain Man zenéjének megírására. A film elnyerte a legjobb film Oscar-díját és meghozta Hans Zimmer első Oscar-jelölését zeneszerzőként. A következő évben ismét ő jegyezte a legjobb film, a Miss Daisy sofőrje zenéjét.
Hans Zimmer 2 Oscar-díjas filmmel a háta mögött a 90-es évek elején betonozta be végleg hírnevét az Oroszlánkirály zenéjével. A filmzene több mint 15 millió példányban kelt el, megkapta az Oscar-díjat, emellett Golden Globe, American Music, Tony- és Grammy-díjat is nyert.
2000-re Hans Zimmer szinte minden sikerfilmben részt vett, az ezredfordulón a Gladiátor zenéjéért nyert tucatnyi díjat, többek között Golden Globe és Filmkritikusok díját is az Oscar-jelölés mellé, az albumból pedig 3 millió példány talált gazdára.
Több tucatnyi lenyűgöző és sikeres filmzenét tudhat magáénak, többek között a Pearl Harbor, A kör, Hannibal, A sólyom végveszélyben, Az őrület határán, Thelma & Louise, Tiszta románc, Zöld kártya, Holiday, A szikla, Lesz ez még így se, Egyszerűen bonyolult, Mission Impossible 2, Az utolsó szamuráj, Egyiptom hercege, Cápamese, Madagaszkár, Kung Fu Panda, A Simpson család, Sherlock Holmes, A Da Vinci-kód, Angyalok és démonok, Eredet, Az acélember, Batman – A sötét lovag, A csodálatos Pókember, Csillagok között és a 12 év rabszolgaság filmekhez, valamint az elmúlt évtized egyik legnépszerűbb filmzenéjét A Karib-tenger kalózai szériához.
Hans Zimmer élő koncertje különleges élményt tartogat minden nézőnek; a több évtizedes karrier legsikeresebb művei a szerző személyes közreműködésével, a szimfonikus zenekar előadása rock és elektonikus zenével vegyítve, és egy csodálatos fény- és látványshow-val kiegészítve.
„Mindig is arra vágytam, hogy egy hasonló koncertkörutat csináljak, és nagyon lelkes vagyok, hogy ez az idő végre elérkezett.” – nyilatkozta Hans Zimmer a turné kapcsán. „Izgatottan várom, hogy rendkívül tehetséges zenészeimmel együtt olyan élményt nyújthassak a közönségnek, amiben még nem volt részük.”
A budapesti koncertre jegyek november 10-én 10 órától kaphatók a www.livenation.hu oldalon keresztül. Az előadásra kizárólag ülőjegyek vásárolhatók, közvetlenül a színpad előtti szektorokba szóló belépőknél 2 darab vásárlásakor ingyenes parkolási lehetőség is jár az Aréna parkolóházában.
Ezt a megismételhetetlen élményt kár lenne kihagyni, a lehetséges koncert hírére a rajongók azonnal lecsaptak, így a várható érdeklődés miatt valószínűleg nem lesz érdemes az utolsó pillanatig várni a jegyek beszerzésével.
Előző Igaziból robbantanak Michael Bay új akciófilmjében
Következő Legendás állatok és megfigyelésük – első fotók
Elkészült Horvát Lili új filmjének előzetese
Sylvester Stallone drámai pillanatai (videó)
Lorax 3D – 1. szinkronizált előzetes
Hiánypótló mozis műsor indult a YouTube-n
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Harvey Weinstein – Hollywood csúcsragadozója fél egy filmtől
Oscar-jelölt sztár: nem csak a húszéveseké a világ
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Harvey Weinstein – Hollywood csúcsragadozója fél egy filmtől
Oscar-jelölt sztár: nem csak a húszéveseké a világ
Elegant Themes által tervezett | Powered by WordPress